આઝમ ખાન ફરી એકવાર વિવાદમાં આવ્યા છે. તેમણે સપા કાર્યાલય પર કાર્યકર્તાઓની બેઠક બોલાવી હતી. જ્યા તેમની જીભ લપસી જતા તેમણે સેના પર વિવાદિત નિવેદન આપ્યું હતુ. જેને લઇને ભાજપાએ વિરોધ નોધાવ્યો હતો. ભાજપાએ માંગ કરી છે કે આઝમ ખાન પર જલ્દી જ કોઇ કાર્યવાહી કરવામાં આવે. ભાજપ નેતા આકાશ સક્સેના હનીએ એફઆઇઆરમાં કહ્યુ છે કે દેશની સુરક્ષા કરી રહેલા સેના જવાનો પર આજમ ખાનનું નિવેદન અમર્યાદિત અને નિંદનીય છે. તેમણે કહ્યુ કે, આપણા દેશનાં સૈનિકોનાં કારણે આપણો દેશ અને આપણે સુરક્ષિત છે. ભાજપ નેતાએ આઝમ ખાન સખત કાર્યવાહી કરવાની માંગ કરી છે. એફઆરઆઇ નોંધ કર્યા બાદ પોલીસે આઝામ ખાનનાં નિવેદનની સીજીને ફોરેન્સિંક તપાસ માટે આગરા મોકલી હતી. જેમા આઝમ ખાનનાં અવાઝની પુષ્ટિ થઇ ગઇ છે. ત્યાર બાદ પોલીસે કોર્ટમાં ચાર્જસીટ દાખલ કરી હતી.